Igariai

Igariai – kaimas pietvakarinėje Skuodo rajono savivaldybės teritorijos dalyje, prie kelio , dešiniajame Šakalės upelio krante. Yra GSM ryšio stotis (antenos aukštis 78 m). Igariai patenka į Salantų regioninio parko teritoriją. Kaime yra Igarių riedulynas (10,5 ha), patenkantis į Erlos geomorfologinį draustinį. Jame pirmykštėje padėtyje slūgso 10-12 tūkstančių metų senumo rieduliai.Salantų regioninis parkas: Gamtinės vertybės

 Etimologija 

Igariai – asmenvardžio Igaris daugiskaitinė forma.

 Istorija 

Senovės žemdirbystės laukų liekanos liudija, kad kaimas pradėjo formuotis iki XVI a., o XVI a. II pusėje per valakų reformą abipus kelio Mosėdis–Daukšiai suplanuotas gatvinis kaimas.

Kaimas priklausė Mosėdžio dvarui ir Mosėdžio parapijai. 1846 m. buvo 15 dūmų. XIX a. tarp gyvenvietės ir Mikulčių susiformavo Igarių vienkiemis. 1870 m. 61 valstietis buvo apmokestintas Mosėdžio dvarui. 1923 m. buvo 39 sodybos.Lietuvos apgyvendintos vietos. – Kaunas, 1925, p. 116

Kaime buvo nemažai XIX a. – XX a. pr. statytų etninės ir mažosios architektūros statinių. 1971–1980 m. į istorijos ir kultūros paminklų sąrašą buvo įrašyta K. Prialgausko kalvė ir kluonas, koplytėlė su Marijos Maloningosios skulptūra, koplytstulpis su Marijos Sopulingosios, 2 angelų, Šv. Jurgio, Šv. Florijono skulptūromis ir skulptūrine grupe Kristaus apverkimas. K. Ažundenio sodyboje stovėjo monumentalus kryžius su Nukryžiuotojo skulptūra ir koplytstulpis su šventųjų skulptūromis.Jadvyga Laureckienė, Danutė Mukienė. Kultūros paveldo objektai Mosėdžio seniūnijoje // Žemaičių žemė – 2005, Nr. 2  Didelė jų dalis sunyko, dalis skulptūrų atsidūrė Lietuvos muziejuose.Liaudies buities muziejaus religinės skulptūros rinkinysJuozas Vyšniauskas. Etnografinės Lietuvos prezidentas // Žemaičių žemė – 2001, Nr. 1 

Sovietmečiu Igariuose veikė Mikulčių pradinė mokykla, įteigta 1946 m.Mažoji lietuviškoji tarybinė enciklopedija. – Vilnius, 1965, t. 1

1991–2009 m. veikė Algirdo Dvariono personalinė įmonė.Algirdo Dvariono personalinė įmonė

2008 m. ūkininkų Jovitos ir Jono Anužų sodyba išrinkta viena gražiausių Skuodo rajono ūkininkų sodybų.Aldona Jasienė. Nuo grožio širdis apsalo // www.skuodas.lt


 Gyventojai 

 Žymūs žmonės 

Gimė:
 Pranas Vaseris (1915 m. kovo 29 d. – 1987 m. rugsėjo 29 d. Melburne, Australija), kunigas, prozininkas (knygos: „Padangių keliai” (1962), „Kaimo muzikantai” (1969), „Girių sargai” (1973), „Vėjo vartai” (1985).
 Juozas Veitas (1941 d. gegužės 23 d.), literatas, vertėjas.

Gyveno:
 Kazys Ramonas (g. 1890 m. gegužės 10 d. Pesčių k., Salantų vls., Telšių aps., Kauno gub.), Lietuvos kariuomenės kūrėjas savanoris, jaun. puskarininkis.Lietuvos kariuomenės kūrėjai savanoriai (1918–1923)

 Kultūros paveldas 

 Igarių senosios kapinės, vad. Maro kapeliais (saugotinas kultūros paveldo objektas; XVI–XIX a.);
 Igarių senovės žemdirbystės vieta (saugotinas kultūros paveldo objektas; II tūkstantmečio I pusė – XVII a.);
 Koplytėlė su Švč. Marijos Maloningosios skulptūra, Igarių senosios kapinės (unikalus kodas 13636; 1881 m., rekonstruota XX a. I pusė; autoriai nenustatyti);Kultūros vertybių registras: Koplytėlė su Marijos Maloningosios skulptūra
 Monumentalus kryžius su Nukryžiuotojo skulptūra, F. Beniušytės sodyba (unikalus kodas; XX a. I pusė).Kryžius ornamentuotas su Nukryžiuotojo skulptūra

 Šaltiniai 

 Nuorodos 
 Legenda apie Igorį – Igarių įkūrėją
 Valstybinė saugomų teritorijų tarnyba. Salantų regioninis parkas. Svarbiausios gamtos vertybės (Igarių riedulynas) 
 Lietuvos valstybiniai parkai (Igarių riedulynas)
 Kelionės Lietuvoje. Turizmas, pramonos: Unikalūs Šauklių, Erlėnų, Igarių riedulynai 

Kategorija:Skuodo rajono savivaldybės gyvenvietės